﻿CZU: 37:78 RESPIRITUALIZAREA EDUCAȚIEI ARTISTICE THE ARTS EDUCATION ARTS RESPIRITUALIZATION Marina Morari, PHD, Associate Professor Alecu Russo Balti State University, Republic of Moldova Rezumat. Pornind de la teza conform căreia în fiinţa umană, dincolo de viaţa ei exterioară, există o viaţă interioară, iar unele experienţe din viaţa nu pot fi explicate, în ultima instanţă, cu ajutorul teoriei inteligenţelor multiple, ne-am propus să facem cunoscute puterile inteligenţei spirituale, necesitatea cultivării ei prin interme- diul disciplinelor artistice şi beneficiile ei în dezvoltarea personalităţii elevului. Cei mai mari fizicieni şi biologi ai timpului nostru identifică în fiinţa umană un sens spiritual. Potenţialul artelor poate deveni mijloc în cultivarea spirituală a personalităţii elevului, a culturii neamului. A educa inteli- genţa spirituală înseamnă a miza pe valori, a stimula în elevi procesul de descoperire a sensului vieţii. Abstract. Starting from the thesis according to which the human being has an internal life, outside his external one, we are set to make known, using the theory of multiple intelligences, the value of the spiritual intelligence and the necessity of its cultivation through artistic subjects, as well as its benefits in the deve- lopment of the pupil‘s personality. The biggest physicists and biologists of our times identify in the human being a spiritual meaning. The potential of arts might become a means of the spiritual cultivation of pupil‘s personality, of the nation‘s culture. Educating the spiritual intelligence means putting at stake the values, stimulating the process of discovering the meaning of life in pupils. Keywords: art education, education through arts, respiritualization, spiritual intelligence, art fields. În ultimele trei decenii domeniilor de educație artistică în învățământul din Republica Moldova s-au constituit, au cunoscut o anumită dezvoltare și o serioasă fundamentare științifică și praxio logi- că. În societatea umană, artele funcționează sub diferite aspecte: (a) practic-utilitar (însoțesc diverse activități cotidiene ale omului legate de muncă, de sărbătoare, de cult, de ritual); (b) general -estetic (înfrumusețează viața); (c) artistic (creații artistice și manifestări artistice sub formă de concert, festi- val, vernisaj, spectacol, expoziție etc.) [3, p. 37]. În opinia lui C. Cucoș, noile manifestări ale praxisului social, cultural și tehnologic activează noi argumente pentru o întemeiere a eforturilor educative prin arte, pe următoarele temeiuri: 1. Axio lo- gic, 2. Cultural, 3. Legat de autorealizarea și autoafirmarea persoanei, 4. Simpatetic, de coîmpărtășire a trăirilor și acceptanță reciprocă, 5. Temeiul structurării și al formării identitare, 6. Temeiul uzanței po- zitive a temporalității, 7. Temeiul proiectivității și al transparenței individului și umanității, 8. Tem e iu l potențării creativității, 9. Temeiul modelării existenței în conformitate cu exemplaritatea artistică [2, p. 22]. Aceste temeiuri reprezintă argumente pentru sprijinul necesității unui efort coerent, res ponsa- bil și inspirat de fundamentare pedagogică a educației artistice realizată în perimetrul școlii. În țele- gerea relației „om – artă‖, în actul educațional, depinde de funcțiile acesteia [idem]: 1) Gnoseologică sau de cunoaștere: arta cercetează lumea înconjurătoare, viața umană (în special, universul interior al omului); 2) Axiologică: arta ia o atitudine față de realitate, o apreciază din punct de vedere valoric, se- lectează, din multiplele însușiri ale obiectului sau fenomenului, esențialul, irepetabilul, ceea ce poar - tă în sine o valoare; 3) Hedonistică: produce plăcere, delectare, satisfacție; 4) Sugestivă: sugerează omului anumite idei, gânduri, îi comunică anumite sentimente, convin- geri; 5) Iluministă: poartă în sine și transmite anumite cunoștințe despre lucruri, fenomene, răspân- dește anumite idealuri, viziuni, concepții etc.; 6) Comunicativă: prin limbajul artei, oamenii comunică între ei, arta unește oamenii, contribuie la apropierea și la înrudirea lor spirituală; 7) Euristică: contactul cu arta nu poate fi efectuat în afara unei stări de creativitate, de inven ti- vitate, de descoperire personală; arta dezvoltă anumite potențe și aptitudini de creație; 8) Katharsis: arta purifică sufletul, îl descătușează și-l eliberează de pasiunile „ieftine‖ ale vieții, îl înalță și-l înnobilează; 9) Estetică: cultivă simțul frumosului, al perfecțiunii, al armoniei, al echilibrului, al măsurii etc. 62 10) Educativă, considerată ca suprafuncție: arta educă sentimente morale, calități umane, cul - tivă sfera spirituală a omului. Toate aceste funcții ar putea fi rezumate la patru forme de atracţie pentru artă [7, p. 6]: 1. în sensul ei cel mai general, arta poate fi o formă de divertisment; 2. arta ne poate atrage prin capacita- tea sa de a oglindi realitatea, lumea naturală sau cea a gândurilor şi acţiunilor oamenilor; 3. arta pro - voacă atracţie estetică, prin care se percepe frumosul din artă și din viață; 4. arta oferă o ierarhizare a valorilor psihologice, morale şi spirituale. Statutul artelor în sistemul de învățământ se configurează din două perspective: 1. Arta ca disciplină școlară; 2. Arta ca activitate artistică. Drept urmare, ca disciplină școlară, arta se studiază prin intermediul literaturii, muzicii și al artelor plastice (potrivit Planurilor -cadru, aprobate prin Ordinul Ministerului Educației din ultimii 20 de ani). Activitatea artistică, în sistemul de învățământ, corespunde compartimentului de educație estetică și se desfășoară în cadrul educațional, extracurri - cular și extrașcolar. „Educația estetică reprezintă activitatea de formare -dezvoltare a personalității umane, proiectată și realizată prin receptarea, evaluarea și crearea valorilor frumosului existent în natură [1, p. 210]. Potrivit concepției clasice, tradiționaliste, deseori, educația estetică se reduce la nivelul educației artistice sau înțelegerea educației artistice presupune doar un „model de educație estetică exemplar prin capacitățile sale de modelare a sensibilității, a raționalității și a creativității umane‖ [idem]. Actualmente, se lărgesc hotarele razei de acțiune a educației artistice dincolo de va - lorile estetice, către valori extraestetice – comportamentale, morale, spirituale, sociale etc. Precum a menționat T. Vianu, „arta devine un ideal al tuturor activităților omenești‖ [11, p. 100]. Noţiunea de educaţie artistică este interpretată ca proces individual continuu de autodesăvâr- şire spirituală a personalităţii prin multiple forme de contact cu arta. „Educația artistică poate trezi la viață posibilități și aptitudini ascunse ale copiilor. E o cale de descoperire a propriilor ascunzișuri ale ființei. Prin artă, trebuie cultivată bucuria creației și a experienței artistice‖ [2, p. 21]. Educaţia artistică, ca factor esenţial al educaţiei estetice, se realizează prin cunoaşterea frumosului, prin mijlocirea diferitor arte: literatura, muzica, desenul, pictura, teatrul, coregrafia etc. Educația artistic- estetică, în instituțiile de învățământ general din Republica Moldova, este promovată de curricula disciplinelor Limba și literatura română, Educația muzicală, Educația artistico -plastică și activitățile cultural-artistice extracurriculare din fiecare instituție de învățământ. În instituțiile preșcolare, edu - cația prin arte este configurată din artele plastice, literatura artistică și educația muzicală, care sunt reunite în aria curriculară Educație prin arte. Realmente, nu sunt prezente în curriculum teatrul și co- regrafia. Din constatările expuse până aici, rezultă că domeniile artelor s-au configurat diferit în sistemul de învățământ general. Cuvântul domeniu provine de la franțuzescul domaine, latinescul dominum. Cu referire la arte, acest termen desemnează un sector, o sferă de activitate, o arie, un compartiment. Prin urmare, domeniul unei arte nu se reduce la o disciplină școlară sau la un gen de artă. De exemplu, în baza analizei Planului-cadru pentru învățământul primar, gimnazial și liceal (pentru anul de învățământ 2015-2016), s-a constatat: - Domeniul literaturii este reprezentat prin disciplina școlară Limba și literatura română în clasele I-XII, Literatura universală – în clasele a X-a-a XII-a, numai pentru clasele de la Profilul Umanistic și activitatea cercurilor educativ-artistice extrașcolare; - Domeniul muzicii se studiază prin disciplina Educație muzicală , în clasele I -VIII-a, activi- tatea cercului de cor, ansamblu etc.; - Domeniul artelor plastice se studiază prin disciplina Educația plastică în clasele I-VII-a și, tangențial, prin disciplina Educație tehnologică. Structura ariilor curriculare în educaţia copiilor de vârstă timpurie şi preşcolară (1-7 ani) în Republica Moldova include Educația prin arte în toate perioadele de vârstă, dar reunește doar 3 arte: literatura, muzica, artele plastice. Constatăm că celelalte arte: teatrul, coregrafia etc., se valo ri- fică în sistemul de învățământ doar în cadrul activităților extrașcolare și ponderea lor în educație este foarte diferită de la o instituție la alta. În această ordine de idei, constatăm că politicile naţionale su - bliniază importanţa dimensiunii, nevoia de a promova abilităţile artistice şi creative ale copiilor, dar nu toate artele au același statut în procesul educațional. În mediul cadrelor didactice, artele dețin un statut mai scăzut decât celelalte discipline școlare. Acest fapt este reflectat în relativa lipsă de atenţie oferită evaluării şi monitorizării standardelor în predarea artelor. 63 Succesul educației artistice a elevilor în clasele primare se inhibă dintr-un șir de cauze: pre- darea disciplinelor de Educație muzicală și Educație plastică preponderent de către învățătorii claselor primare (nespecialiști în domeniu); lipsa specialistului într -o instituție de învățământ cu puține clase sau normă didactică incompletă (mai puțin de 9 ore săptămânal); lipsa cabinetelor specializate (în- zestrate cu instrument muzical, centru muzical, echipament digital etc.; lipsa asistenței metodice com- petente din partea direcțiilor de învățământ raionale; delegarea responsabilității pentru discipli nele ariei curriculare Arte la direcțiile raionale pentru învățământ unor nespecialiști etc. În urma discuțiilor cu cadrele didactice care predau disciplinele ariei curriculare Arte în clasele gimnaziale, s-au identificat următoarele probleme în organizarea procesului educațional-artistic: nivelul scăzut al gradului de ini- țiere a elevilor claselor primare în conținuturile curriculare, lipsa unei culturi de co municare și expri- mare artistică elementară a elevilor la finele clasei a IV-a, dificultăți în realizarea curriculumului la disciplinele ariei curriculare Arte în clasa a V-a, puțină atenție din partea administrațiilor instituțiilor de învățământ pentru monitorizarea calităţii la predarea disciplinelor din aria curriculară Arte etc. Valorile educaţiei muzicale în învățământul preuniversitar din perspectiva Curriculei modernizate reunesc [8, p. 9-10.]: - Trăirea muzicală drept chintesenţă a actului muzical. - Cultura muzicală ca finalitate a educaţiei muzicale. - Principiul tematismului în traseul de realizare a curriculumului. - Lecţia de educaţie muzicală ca formă de activitate (creaţie) muzical-pedagogică, concepută în baza principiilor dramaturgiei artistice. - Sistemul activităţilor muzical-didactice ale elevilor ca produs derivat din cele patru forme de activitate muzicală: creaţie-interpretare-audiere-analiză. - Cultura muzicală, care înglobează rolul, funcţiile şi finalităţile culturii în general, în procesul căreia elevul, cunoscând/valorificând lumea, se cunoaşte/se construieşte pe sine ca fiinţă spirituală. - Educaţia muzicală propriu -zisă ca muzicalizare a fiinţei umane prin cultivarea unor calităţi specifice: sentimentul muzical = simţ deosebit al muzicii, gândirea muzicală = judecată în sonorităţi - trăiri, conştiinţa muzicală = capacitate de a auzi artistic-sonor lumea, inteligenţa muzicală = grad superior al culturii muzicale [Gagim, I., 2004, p. 17]. - Educaţia prin muzică, alături de cultivarea unor competenţe generale ale elevului (emoti vita- tea, imaginaţia, gândirea creativă, trăirile morale etc.), urmăreşte devenirea spirituală – nivelul su- prem al oricărei educaţii. Pentru a realiza educația prin arte în clasele primare, este necesar ca elevii să posede niște pre - achiziții în acest domeniu (acumulate în cadrul familiei, grădiniței). Cunoaşterea artei este un proces complex de conştiinţă, care provoacă emoţii, impresii, sentimente şi idei în cadrul practicilor de per - cepție / reprezentare / audiţie / interpretare / creaţie. Accesul la esenţa artei este înlesnit de convergenţa trăirii şi înţelegerii, sensibilului şi mentalului, desfătării şi cugetului. Trăirea emoţională a mesaju- lui artei reprezintă punctul de plecare al cunoaşterii artistice, care, mai apoi, accede spre ex perienţa mintală, punând în vibraţie raţiunea. Astfel, în toate activităţile artistico-didactice, descoperirea fe- nomenului artistic (vizual, spațial, sonor, verbal etc.) va solicita la iniţial re-trăirea emoţională, apoi – cunoașterea propriu-zisă. Prin operele de artă, se va modela comunicarea c opilului cu lumea, auto- cunoașterea și formarea viziunii despre viaţă. Despre nevoia creării unui echilibru dintre artă, știință și realitate, în calitatea lor de factori ai educației artistico-estetice, se atenționa încă la sfârșitul anilor 90. Academicianul B. Lihaciov a menționat că, „elaborând sistemul educației estetice, nu trebuie să trecem cu vederea principiul influenței complexe a artelor și interacțiunii lor cu bazele științei‖ [6, p. 245]. Această idee și-a păstrat actualitatea, deoarece personalitatea umană, natura, știința, arta – sunt factorii care contribuie la edificarea valorilor elevului și conferă integritate procesului și fina li- tăților procesului educațional-artistic. Opera de artă din orice domeniu instituie o „lume-model‖, o valoare și, astfel, acționează asupra modului obișnuit de raportare la lume, printr -o raportare la va- loare. Lumea instituită prin opera de artă este una care ființează prin valoarea sa, dar ființează pentru un spirit viu, care intervine de două ori: (1) în modelarea materiei artistice și impregnarea ei de con- ținut spiritual, (2) în receptarea și recunoașterea a ceea ce spiritul creator a încorporat în operă. Din această perspectivă, valorile educației prin intermediul tuturor domeniilor de artă, dacă sunt se- 64 lectate cu grijă, pot deveni valorile vieții pentru fiecare elev. Cunoașterea artistică, specifică tuturor domeniilor de artă, se realizează prin trăire emoțională – imaginație – gândire – creație artistică, fiind orientate la cunoașterea de sine și la crearea universului intim uman. În Republica Moldova, teoria educației artistic-estetice a fost concretizată și dezvoltată în cercetările unor discipoli ai școlii mosco- vite, care, la rândul lor, au creat școli de educație artistic-estetică în domenii particulare, precum: - Domeniul educației literar -artistice cu discipolii: L. Botezatu, V. Pâslaru, M. Hadârcă, A. Fekete, S. Posternac, M. Marin, C. Taiss, R. Burdujan, L. Martâniuc, L. Frunză, S Golubițchi, N. Baraliuc, C. Șchiopu ș.a.; - Domeniul educației muzicale cu discipolii: S. Croitoru, A. Popov, E. Coroi, I. Gagim, A. Borș, A. Stângă, M. Tetelea, Vl.Babii, M. Vacarciuc, M. Morari, T. Bularga, L. Granețkaia, M. Cosumov, V. Crișciuc ș.a.; - Domeniul educației artistico-plastice cu discipolii: O. Arbuz-Spatari, C. Gheorghiță, L. Vozian, A. Blaja-Vitkovski, Gh. Popa ș.a. În accepțiunea profesorului Vlad Pâslaru, „educația artistic -estetică este congenitală și definito- rie ființei umane, se identifică cu cunoașterea artistic-estetică, educația artistic-estetică, s-a construit stabil într-un domeniu/tip de educație și ca ramură a științelor educației, urmărind un scop și obiecti - ve specifice prin valorificarea unor conținuturi educaționale speciale, executată prin metodologii aferente în baza unui sistem propriu de principii. Ignorarea educației artistic-estetice provoacă degradarea ființei umane‖ [10, p. 9-15]. Conținuturile educației artistic-estetice se constituie din opere de artă, materii științifice despre artă (receptare-creație) și materii pedagogice despre activita- tea artistic-estetică a educaților. Metodologiile educației artistic-estetice reprezintă metode= proce- dee/tehnici-forme-mijloace specifice de cunoaștere și creație artistică. Dimensiunea spirituală nu poate fi omisă în procesul educativ. Dacă nu vom educa inteli gen- ța spirituală, noile generații vor rămâne în capcana lumii materiale. Ca și orice altă capacitate, edu - carea inteligenței spirituale necesită efort și perseverență. Pentru fiecare lege, în fizică, există o lege paralelă în minte și în spirit. Dacă îi vom învăța pe copii să lucreze atât cu legile fizice, cât și cu cele spirituale, aceasta le va aduce darul armoniei, încrederii, bucuriei, ceea ce le va fi de folos în viață. Acești copii vor ajunge să se vadă pe sine ca pe niște cauze, și lumea ca pe efectul lor [5, p. 11]. În actul artistic, receptorului i se oferă posibilitatea de a descoperi pentru sine o nouă realitate/lume produsă de artist: imitativă, expresivă, imaginată etc. [9, p . 58-65]. În actul artistic, se produce ceva nou nu prin imitație, ci prin creație – construirea propriului obiect în raport cu interiorul uman, expressia limbajului artistic și experiența creatorului/receptorului de artă. Formele artei nu vin din materia în care produce artistul, ci din spiritul lui. Forma care precede în mintea artistului opera fău - rită de el este întruchipată de acesta în materie. Prin analogie, presupunem că și interpretul/re cepto- rul, pentru a face artă, are nevoie de abilități, în primul rând, de ordin spiritual. Arta este produsul exclusiv al omului. Dacă arta este spirit în sensul că spiritul domină apariția ei, apoi actul artistic nu poate fi separat de spirit și este, în esență, un proces spiritual. Este relevant, în acest s ens, punctul de vedere al profesorului universitar Constantin Cucoș: „Orice act educativ autentic se săvârșește în perspectiva unei întâlniri spirituale dintre persoane și presupune o dinamică, o succesiune de căutări și de găsiri a două ființe care au un surplus sau o cerință, au ceva de dat sau de primit‖ [2]. Prin ase - mănare, în actul artistic, se realizează o „întâlnire spirituală‖ dintre receptor și opera de artă, care evo- luează dinamic, în funcție de valorile spirituale ale operei și ale receptorului. Impactul educativ al actului artistic poate fi sesizat în viziunea, sensibilitatea, gândirea, comportamentul receptorului. Va - loarea spirituală a operei de artă este dată de creatorul ei. Aceasta înseamnă că personalitatea recepto- rului se cultivă, indirect, prin valorile secolului în care a fost creată opera, principiile estetice pro prii stilului/genului artistic, conținutul ideatic al operei de artă, cantitatea operelor de artă receptate etc. În concluzie, menționăm că domeniile artelor în sistemul de învățământ general au fost supuse, în ultimele trei decenii, unor modificări esențiale, cuprinzând componentele teleologică, conținutală și tehnologică. Educația artistică modernă nu poate fi alta decât una care integralizează ființa celui educat, o educație care valorifică/cultivă totalitatea ființei umane prin intermediul tuturor domeniilor de artă. Un act artistic poate deveni act spiritual-educativ prin re-spiritualizarea finalităților educativ- artistice, conținuturilor și tehnologiilor didactice de predare/învățare/evaluare. A educa prin domeniile 65 artelor înseamnă a facilita o experiență a valorilor, care să fie progresiv integrată în per sonalitatea elevilor și acest fapt nu poate să se întâmple fără spirit și spiritualitate. Rezultatul educației nu este doar dobândirea de cunoștințe, ci mai cu seamă formarea/dezvoltarea atitudinilor fundamentale ale omului, care pot servi cu adevărat un reper în viață. Tradițiile sp irituale sunt necesare pentru orga- nizarea vieții. Artele trebuie să devină un element al vieții fiecărui copil, care definește și exprimă firea lui spirituală. Bibliografie: 1. CRISTEA S., 2000, Dicționar de pedagogie, Chișinău-București: Grupul editorial Litera Internațional. 2. CUCOȘ C., 2014, Educație estetică, Iași: Polirom. 3. GAGIM, I. 2006, Ştiinţa şi Arta educaţiei muzicale, Chişinău: Editura ARC. 4. GAGIM, I., 2004, Dimensiunea psihologică a muzicii, Iaşi: Timpul. 5. JENKINS P.J., 2014, Educarea spirituală a copiilor, București: Livingstone. 6. LIHACIOV B.T., 1975, Principiile și sarcinile de bază ale educației estetice. În: Oсновы эстетического воспитания, Москва. Bârlogeanu L., 2001, Psihopedagogia artei, Iași: Polirom. 7. MORARI M., 2007, Teoria elementară a muzicii. Curs universitar, Bălți: Presa universitară bălțeană. 8. MORARI M., 2011, Educaţie muzicală: Ghid de implementare a curriculumului modernizat pentru învăţământul primar/gimnazial. Ministerul educației al RM, Chişinău: Lyceum. 9. MORARI M., 2015, Pentru o inteligență spirituală în educația artistică. În: Educaţia din perspectiva valorilor. Tom VII: Summa Theologiae. Editori: Octavian Moşin, Ioan Scheau, Dorin Opriş, Bucureşti: Editura EIKON, 2015. p. 58-65. 10. PÂSLARU V., 2014, Cunoașterea umană și educația artistic-estetică, În: Didactica Pro. Revistă de teorie și practică educațională a Centrului Educațional Pro Didactica, Nr. 1 (83), 2014. p. 9-15. 11. VIANU T., 2010, Estetica, București: Orizonturi. 66